CELEX: 62019CN0353
Language: hu
Date: 2019-05-06 00:00:00
Title: C-353/19. sz. ügy: A Verwaltungsgericht Köln (Németország) által 2019. május 6-án benyújtott előzetes döntéshozatal iránti kérelem –Interseroh Dienstleistungs GmbH kontra Land Nordrhein-Westfalen

29.7.2019   
            
            
               HU
            
            
               Az Európai Unió Hivatalos Lapja
            
            
               C 255/22
            
         
      A Verwaltungsgericht Köln (Németország) által 2019. május 6-án benyújtott előzetes döntéshozatal iránti kérelem –Interseroh Dienstleistungs GmbH kontra Land Nordrhein-Westfalen
      (C-353/19. sz. ügy)
      (2019/C 255/31)
      Az eljárás nyelve: német
      
         A kérdést előterjesztő bíróság
      
      Verwaltungsgericht Köln
      
         Az alapeljárás felei
      
      
         Felperes: Interseroh Dienstleistungs GmbH
      
         Alperes: Land Nordrhein-Westfalen
      
         Az előzetes döntéshozatalra előterjesztett kérdések
      
      
                  1.
               
               
                  
                              a)
                           
                           
                              Úgy kell-e értelmezni a hulladékszállításról szóló, 2006. június 14-i 1013/2006/EK európai parlamenti és tanácsi rendeletet, (1) és különösen annak II. mellékletét a Bázeli Egyezmény (2) IX. mellékletének B3020 bejegyzésével összefüggésben, hogy az e bejegyzésben foglalt francia bekezdések esetében az 1013/2006 rendelet értelmében egy kód alá besorolt különböző hulladékokról van szó?
                           
                        
                              b)
                           
                           
                              Amennyiben az 1a) kérdésre nemmel kell válaszolni:
                              
                                           
                                       
                                       
                                          Magában foglalja-e a B 30 20 bejegyzés az olyan papírból és papírlemezből álló hulladékkeveréket, amelyben — amint az alapügy tárgyát képező hulladékok esetében — a papírból és papírlemezből készült könnyű csomagolás folyadékok csomagolására szolgáló, ragasztott/laminált papírlemezből készült kartont is magában foglal?
                                       
                                    
                        
            
                  2.
               
               
                  Amennyiben az 1b) kérdésre igennel kell válaszolni:
                  
                              a)
                           
                           
                              A B 30 20 bejegyzést, illetve annak negyedik francia bekezdését úgy kell-e értelmezni, hogy az érintett hulladékok semmilyen idegen anyagot nem tartalmazhatnak abban az értelemben, hogy a hulladéknak az e bejegyzés alá sorolása kizárt abban az esetben, ha a hulladék a papír-vagy papírlemez hulladékon vagy –törmeléken kívül más anyagot (idegen anyag) is tartalmaz, annak mennyiségétől és a veszélyességétől függetlenül?
                           
                        
                              b)
                           
                           
                              Amennyiben a 2a) kérdésre nemmel kell válaszolni:
                              
                                           
                                       
                                       
                                          A hulladékban található idegen anyag jelenléte– különösen a mennyisége alapján — abban az esetben is kizárhatja-e a B 30 20 bejegyzés alá, illetve annak negyedik francia bekezdése alá való besorolást, ha az 1013/2006 rendelet III. mellékletében foglalt bevezető rész feltételei nem teljesülnek, azaz, az egyéb anyagokkal való szennyeződés miatt a hulladékkal összefüggő veszély nem növekedett olyan mértékben, hogy a 2008/98/EK irányelv (3) III. mellékletében felsorolt veszélyes jellemzők figyelembevétele esetén az előzetes írásos bejelentési és engedélyezési eljárás alkalmazása indokolt lenne, és lehetetlenné válna a hulladék környezetvédelmi szempontból megfelelő módon történő hasznosítása?
                                       
                                    
                        
            
                  3.
               
               
                  Amennyiben az 1b) kérdésre nemmel kell válaszolni:
                  
                              a)
                           
                           
                              Az 1013/2006 rendelet IIIA. melléklete 3. pontjának g) alpontját úgy kell-e értelmezni, hogy az érintett hulladékok semmilyen idegen anyagot nem tartalmazhatnak abban az értelemben, hogy a hulladékok keverékének az e bejegyzés alá való besorolása kizárt abban az esetben, ha a keverék a B3020 bejegyzés első francia bekezdésében említett hulladékokon kívül más hulladékokat (idegen anyag) is tartalmaz, azok mennyiségétől és a veszélyességétől függetlenül?
                           
                        
                              b)
                           
                           
                              Amennyiben a 3a) kérdésre nemmel kell válaszolni:
                              
                                           
                                       
                                       
                                          Azok az idegen anyagok, amelyek az 1013/2006 rendelet IIIA melléklete 3. pontjának g) alpontja alá való besorolást nem akadályozzák mindenképpen, lehetnek-e olyan hulladékok, amelyeket önmagukban a B 30 20 bejegyzés negyedik francia bekezdése alá kellene besorolni?
                                       
                                    
                        
            
         (1)  HL 2006. L 190., 1. o.
      
         (2)  A veszélyes hulladékok országhatárokat átlépő szállításának ellenőrzéséről és ártalmatlanításáról szóló, 1989. március 22-i bázeli egyezmény
      
         (3)  A hulladékokról és egyes irányelvek hatályon kívül helyezéséről szóló, 2008/98/EK európai parlamenti és tanácsi irányelv (HL 2008. L 312., 3. o.)